**ÁTLÁTHATÓSÁGI NYILATKOZAT**

Alulírott ………………………. (képviselő neve), mint a ……………………… (szervezet neve) képviseletére jogosult szervezet képviselője büntetőjogi felelősségem tudatában a TOP-7.1.1-16-H-065-….. kódszámú felhívásra „…………………..” címmel benyújtott projekttel kapcsolatban az alábbiakról nyilatkozom:

|  |  |
| --- | --- |
| Támogatást igénylő szervezet neve: |  |
| Vezető tisztségviselő neve: |  |
| Adóazonosító jele: |  |
| Születési év, hónap: |  |
| Édesanyja leánykori neve: |  |

|  |  |
| --- | --- |
| Támogatást igénylő szervezet neve: |  |
| Vezető tisztségviselő neve: |  |
| Adóazonosító jele: |  |
| Születési év, hónap: |  |
| Édesanyja leánykori neve: |  |

|  |  |
| --- | --- |
| Támogatást igénylő szervezet neve: |  |
| Vezető tisztségviselő neve: |  |
| Adóazonosító jele: |  |
| Születési év, hónap: |  |
| Édesanyja leánykori neve: |  |

*Fenti táblázat minden vezető tisztségviselőre kitöltendő, ennek megfelelően, szükség szerint a táblázatok száma bővíthető.[[1]](#footnote-1)*

*Minden a támogatást igénylő gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezetre vonatkozóan az alábbi táblázat kitöltése kötelező (szükség esetén a táblázatok száma bővíthető):[[2]](#footnote-2)*

|  |  |
| --- | --- |
| Szervezet neve |   |
| Tényleges tulajdonos / Vezető tisztségviselő neve |  |
| Szervezet adószáma vagy a tényleges tulajdonos / vezető tisztségviselő adóazonosító jele: |   |
| Tulajdoni hányad/részesedés mértéke: |   |
| adóilletőség (ha az nem Magyarország) |   |
| Az illetőség szerinti országban termelő, feldolgozó, mezőgazdasági, szolgáltató, befektetői, valamint kereskedelmi tevékenységéből származó bevételének aránya az összes bevételhez képest (%) |   |

|  |  |
| --- | --- |
| Szervezet neve |   |
| Tényleges tulajdonos / Vezető tisztségviselő neve |  |
| Szervezet adószáma vagy a tényleges tulajdonos / vezető tisztségviselő adóazonosító jele: |   |
| Tulajdoni hányad/részesedés mértéke: |   |
| adóilletőség (ha az nem Magyarország) |   |
| Az illetőség szerinti országban termelő, feldolgozó, mezőgazdasági, szolgáltató, befektetői, valamint kereskedelmi tevékenységéből származó bevételének aránya az összes bevételhez képest (%) |   |

Kelt, ………………

cégszerű aláírás

**Átláthatósági nyilatkozat – kitöltési segédlet**

Az államháztartásról szóló 2011. évi CXCV. törvény 50. § (1) bekezdés c) és a nemzeti vagyonról szóló 2011. évi CXCVI. törvény 3. § (1) 1. pontjának való megfelelésről a nyilatkozat kitöltése valamint benyújtása kötelező,

Nem ítélhető meg támogatás a támogatást igénylőnek, ha olyan gazdálkodó szervezet, amely az Áht. 2. § (1) bekezdés t) pontja és 50. § (1) bekezdés c) pontja szerint nem átlátható szervezet.

**I. Törvény erejénél fogva átlátható szervezetek.**

A nemzeti vagyonról szóló 2011. évi CXCVI. törvény (továbbiakban Nvtv.) értelmében törvény erejénél fogva átlátható szervezet, ezért nem kell a nyilatkozatot kitöltenie:

állam,

költségvetési szerv,

köztestület,

helyi önkormányzat,

nemzetiségi önkormányzat,

társulás,

egyházi jogi személy,

az olyan gazdálkodó szervezet, amelyben az állam vagy a helyi önkormányzat külön-külön vagy együtt 100%-os részesedéssel rendelkezik,

nemzetközi szervezet,

külföldi állam,

külföldi helyhatóság,

külföldi állami vagy helyhatósági szerv

az Európai Gazdasági Térségről szóló megállapodásban részes állam szabályozott piacára bevezetett nyilvánosan működő részvénytársaság.

A fent felsorolt szervezetek a Törvény erejénél fogva átlátható szervezetnek minősülnek, és nem szükséges átláthatósági nyilatkozatot tenniük.

A fentieknek megfelelően nem kell nyilatkozatot tenniük tehát pl. az oktatási intézményeknek, közgyűjteményeknek, egészségügyi intézményeknek, ha költségvetési szerv formában működnek.

**II. Belföldi vagy külföldi jogi személyek vagy jogi személyiséggel nem rendelkező gazdálkodó szervezetek**

Az Nvtv. 3. § (1) 3a. pontja értelmében gazdálkodó szervezet a polgári perrendtartásról szóló törvény szerinti (a polgári perrendtatásról szóló 1952. évi III. törvény 396. §) gazdálkodó szervezet, azaz

a gazdasági társaság,

az európai részvénytársaság,

az egyesülés,

az európai gazdasági egyesülés,

az európai területi társulás,

a szövetkezet, a lakásszövetkezet,

az európai szövetkezet,

a vízgazdálkodási társulat,

az erdőbirtokossági társulat,

az állami vállalat,

az egyéb állami gazdálkodó szerv,

az egyes jogi személyek vállalata,

a közös vállalat,

a végrehajtói iroda,

a közjegyzői iroda,

az ügyvédi iroda,

a szabadalmi ügyvivői iroda,

az önkéntes kölcsönös biztosító pénztár,

a magánnyugdíjpénztár,

az egyéni cég,

az egyéni vállalkozó.

A fent felsorolt szervezeteknek Átláthatósági nyilatkozat kell tenniük.

A nemzeti vagyonról szóló 2011. évi CXCVI. törvény 3. § (1) bekezdés 1. b) pontja alapján átlátható szervezetnek minősül az olyan belföldi vagy külföldi jogi személy vagy jogi személyiséggel nem rendelkező gazdálkodó szervezet, amely megfelel a következő feltételeknek:

ba) tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,

bb) az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,

bc) nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,

bd) a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a ba), bb) és bc) alpont szerinti feltételek fennállnak;

Amennyiben a támogatást igénylő gazdálkodó szervezet vagy a valamint minden a támogatást igénylő gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet nem felel meg a fenti feltételek valamelyikének, abban az esetben a támogatást igénylő szervezet nem minősül átlátható szervezetnek.

A fentiek értelmében átláthatósági nyilatkozat kitöltése szükséges (összefoglaló néven: vizsgált gazdálkodó szervezetek)

a támogatást igénylő gazdálkodó szervezetre vonatkozóan,

valamint minden a támogatást igénylő gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezetre vonatkozóan.

Az átláthatósági nyilatkozat rögzítése a vizsgált gazdálkodó szervezetekre vonatkozóan tényleges tulajdonosonként szükséges (minden szervezet esetében annyi táblázat rögzítése szükséges, ahány tényleges tulajdonosa van az adott gazdálkodó szervezetnek).

Befolyás számítása:

**Ptk. 8:2. §** [Befolyás]

(1) Többségi befolyás az olyan kapcsolat, amelynek révén természetes személy vagy jogi személy (befolyással rendelkező) egy jogi személyben a szavazatok több mint felével vagy meghatározó befolyással rendelkezik.

(2) A befolyással rendelkező akkor rendelkezik egy jogi személyben meghatározó befolyással, ha annak tagja vagy részvényese, és

a) jogosult e jogi személy vezető tisztségviselői vagy felügyelőbizottsága tagjai többségének megválasztására, illetve visszahívására; vagy

b) a jogi személy más tagjai, illetve részvényesei a befolyással rendelkezővel kötött megállapodás alapján a befolyással rendelkezővel azonos tartalommal szavaznak, vagy a befolyással rendelkezőn keresztül gyakorolják szavazati jogukat, feltéve, hogy együtt a szavazatok több mint felével rendelkeznek.

(3) A többségi befolyás akkor is fennáll, ha a befolyással rendelkező számára az (1)-(2) bekezdés szerinti jogosultságok közvetett befolyás útján biztosítottak.

(4) Közvetett befolyással rendelkezik a jogi személyben az, aki a jogi személyben szavazati joggal rendelkező más jogi személyben (köztes jogi személy) befolyással bír. A közvetett befolyás mértéke a köztes jogi személy befolyásának olyan hányada, amilyen mértékű befolyással a befolyással rendelkező a köztes jogi személyben rendelkezik. Ha a befolyással rendelkező a szavazatok felét meghaladó mértékű befolyással rendelkezik a köztes jogi személyben, akkor a köztes jogi személynek a jogi személyben fennálló befolyását teljes egészében a befolyással rendelkező közvetett befolyásaként kell figyelembe venni.

(5) A közeli hozzátartozók közvetlen és közvetett tulajdoni részesedését vagy szavazati jogát egybe kell számítani.

Példa:

Ha „A” Kft. 60%-ben tulajdonosa „B” Kft-nek és más szálon nem kapcsolódnak egymáshoz, akkor az „A” Kft. a „B” Kft-ben 60% tulajdonnal/befolyással bír.

Ha „B” Kft. 20 %-os mértékben tulajdonosa C Kft-nek, akkor az „A” Kft. közvetetten 20%-os befolyással rendelkezik „C” Kft-ben (több, mint 50%-os tulajdonlást, így a 60%-ot isegy egészként kell figyelembe venni: 1x20%=20%),

Ha azonban „A” Kft is tulajdonosa közvetlenül „C” Kft-nek 10%-ban, a közvetlen 10%-ot és a „B” Kft-n keresztül közvetett 20%-ot egybe kell számítani, s a 30%-os befolyás miatt már „C” kft tulajdonosait tovább kell vizsgálni.

**III. Civil szervezetek, vízitársulatok**

Civil szervezet és vízitársulat esetén a támogatást igénylőnek a III. pontot kell kitöltenie. Civil szervezet az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény szerint:

*a)* a civil társaság,

*b)* a Magyarországon nyilvántartásba vett egyesület - a párt, a szakszervezet és a kölcsönös biztosító egyesület kivételével -,

*c)* - a közalapítvány és a pártalapítvány kivételével - az alapítvány;

A vízitársulatokat a 2009. évi CXLIV. törvény szabályozza

A fent felsorolt szervezeteknek a Támogatást igénylő alapadatai funkció Átláthatósági nyilatkozat mezőjének legördülő listájában I III. Civil szervezetek, vízitársulatok minősítést szükséges kiválasztaniuk és nyilatkozatot kell tenniük az Átláthatósági nyilatkozat funkcióban.

A nemzeti vagyonról szóló 2011. évi CXCVI. törvény 3. § (1) bekezdés 1. c) pontja alapján átlátható szervezetnek minősül az a civil szervezet, vízitársulat, amely megfelel a következő feltételeknek:

ca) vezető tisztségviselői megismerhetők,

cb) a civil szervezet és a vízitársulat, valamint ezek vezető tisztségviselői nem átlátható szervezetben nem rendelkeznek 25%-ot meghaladó részesedéssel,

cc) székhelye az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban van, amellyel Magyarországnak a kettős adóztatás elkerüléséről szóló egyezménye van.

**Az Átláthatósági nyilatkozat kitöltése**

**Gazdálkodó szervezet neve / Szervezet neve:**

Azon gazdálkodó vagy egyéb szervezet megadása szükséges, melyben közvetlenül vagy közvetetten több mint 25%-os tulajdonnal, befolyással, szavazati joggal bíró jogi személy vagy jogi személyiséggel nem rendelkező tényleges tulajdonosa van.

Amennyiben szervezetet rögzít, akkor Tényleges tulajdonos, Tulajdon hányad, Adószám és Adóazonosító jelet is szükséges rögzítenie.

**Tényleges tulajdonos / Vezető tisztségviselő neve:**

A tényleges tulajdonos és vezető tisztségviselő minden esetben természetes személy, melyet a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § r) pontja szerint kell rögzíteni. A hivatkozott pont alapján:

*r) tényleges tulajdonos:*

*ra)* az a természetes személy, aki jogi személyben vagy jogi személyiséggel nem rendelkező szervezetben közvetlenül vagy - a Polgári Törvénykönyvről szóló 2013 évi V. törvény (a továbbiakban: Ptk.) 8:2 § (4) bekezdésében meghatározott módon - közvetve a szavazati jogok vagy a tulajdoni hányad legalább huszonöt százalékával rendelkezik, **ha a jogi személy vagy jogi személyiséggel nem rendelkező szervezet** **nem a szabályozott piacon jegyzett társaság, amelyre a közösségi jogi szabályozással vagy azzal egyenértékű nemzetközi előírásokkal összhangban lévő közzétételi követelmények vonatkoznak,**

*rb)* az a természetes személy, aki jogi személyben vagy jogi személyiséggel nem rendelkező szervezetben - a Ptk. 8:2 § (2) bekezdésében meghatározott - **meghatározó befolyással** **rendelkezik,**

*rc)* az a természetes személy, akinek **megbízásából valamely ügyleti megbízást végrehajtanak**,

re) az ra)-rb) alpontokban meghatározott természetes személy hiányában a jogi személy vagy jogi személyiséggel nem rendelkező szervezet **vezető tisztségviselője**;

Ha tehát a vizsgált szervezetnek (támogatást igénylő és a támogatást igénylő gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet) az ra) pont szerinti legalább 25%-os tulajdoni hányaddal, szavazati joggal rendelkező magánszemély, vagy az rb) pont szerinti meghatározó befolyással rendelkező magánszemély, az re) pont szerint a vezető tisztségviselőt kell szerepeltetni tényleges tulajdonosként.

Felhívjuk figyelmüket, hogy Ptk. befolyás számítására vonatkozó rendelkezéseinek értelmében a közeli hozzátartozók közvetlen és közvetett tulajdoni részesedését vagy szavazati jogát egybe kell számítani.

Példa: Két közeli hozzátartozó 20-20%-os arányban tulajdonolja a vizsgált szervezetet. Önmagukban nem lennének tényleges tulajdonosok, azonban mivel egybe kell számítani a tulajdoni részesedésüket, így együttesen 40%-os tulajdoni részesedéssel rendelkeznek a vizsgált szervezetben, így tényleges tulajdonosnak számítanak.

Ebben az esetben az Átláthatósági nyilatkozat funkcióban kettő átláthatósági nyilatkozat rögzítése szükséges.

**Adószám:**

A Gazdálkodó szervezet / Szervezet mezőben megadott szervezet adószámát kell megadni.

**Adóazonosító jel:**

A Tényleges tulajdonos / Vezető tisztségviselő neve megadott természetes személy adóazonosító jelét kell megadni.

**Tulajdoni hányad / Részesedés mértéke (%):**

A Gazdálkodó szervezet neve / Szervezet neve mezőben megadott vizsgált szervezet tényleges tulajdonosának a vizsgált szervezetben fennálló közvetlen vagy közvetett részesedését szükséges rögzíteni.

**Adóilletőség:**

A vizsgált gazdálkodó szervezetnek nyilatkoznia kell a tulajdonos szervezet(ek) adóilletőségéről. A mezőben az adóilletőség országát szükséges rögzíteni.

Ha a vizsgált gazdálkodó szervezet adóilletősége nem EU, EGT, OECD tagállamban vagy olyan államban van, amelynek kettős adózásról szóló egyezménye van Magyarországgal, **a vizsgált gazdálkodó szervezet nem átlátható.**

Ezen területeken adóilletőséggel rendelkező gazdálkodó szervezetek megfelelnek az átláthatósági feltételének az adóilletőség szempontjából.

**Az illetőség szerinti országban termelő, feldolgozó, mezőgazdasági, szolgáltató, befektetői, valamint kereskedelmi tevékenységéből származó bevételének aránya az összes bevételhez képest (%):**

A vizsgált gazdálkodó szervezetnek nyilatkoznia kell, hogy a vizsgált gazdálkodó szervezetnek, valamint a vizsgált gazdálkodó szervezet a partner-, és kapcsolt vállalkozásainak megadott adóilletőség szerinti országban termelő, feldolgozó, mezőgazdasági, szolgáltató, befektetői, valamint kereskedelmi tevékenységéből származó bevételének aránya mekkora mértékű az összes bevételhez képest.

1. A kitöltött nyilatkozatból e bekezdés törölhető. [↑](#footnote-ref-1)
2. A kitöltött nyilatkozatból e bekezdés törölhető. [↑](#footnote-ref-2)